open-index/open-wikipedia-markdown huggingface dataset:
கோபர்க் வானம்பாடி புறா

**கோபர்க் வானம்பாடி புறா** என்பது ஆடம்பரப் புறா வகையைச் சேர்ந்தது ஆகும். இவை பல ஆண்டுகள் தேர்ந்தெடுத்த இனப்பெருக்க முறையால்  உருவாயின. கோபர்க் வானம்பாடி மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவற்றின் தலை வெளிர் சாம்பல் நிறத்தில் காணப்படும்.

## மேலும் காண்க
*ஆடம்பரப் புறா

## மேற்கோள்கள்

பகுப்பு:புறாக்கள்
அதிசய திருடன்

***அதிசய திருடன்*** 1958 ஆம் ஆண்டு வெளியான இந்திய தமிழ்த் திரைப்படமாகும். பி. புல்லையா இயக்கத்தில் உருவான இத்திரைப்படத்தில் ஜெமினி கணேசன்  டி. எஸ். பாலையா, சாவித்திரி, கே. ஏ. தங்கவேலு, டி. பி. முத்துலட்சுமி  சித்தூர் வி. நாகையா ஆகியோர் முக்கிய பாத்திரங்களில் நடித்துள்ளனர்.

## திரைக்கதை
ஓர் அதிசய திருடன், நாட்டின் செல்வத்தைக் கொள்ளையடிக்க முற்படும் நீலகலாகண்டம் என்ற அமைச்சரை எவ்வாறு பிடித்துக் கொடுக்கிறான் என்பதுதான் கதை. அந்த அமைச்சர் பெண் மோகம் கொண்டவன். அவன் கௌரி என்ற பெண் மீது கண் வைத்திருக்கிறான். ஆனால் கௌரி அதிசய திருடனின் காதலி. அவள் அவனின் திருட்டு வழியைக் கைவிடச் செய்வதற்காக ஒரு பெரியவரிடம் அழைத்துச் செல்கிறாள். அவன் திருட்டுத் தொழிலைக் கைவிடுவதாகச் சத்தியம் செய்கிறான். ஆனால் அமைச்சரைக் காட்டிக் கொடுப்பதற்காகத் தனது சத்தியத்தை மீற வேண்டிய ஒரு சூழ்நிலை அவனுக்கு ஏற்படுகிறது. அரண்மனையில் நான்கு அரியவகை வைரங்கள் வைக்கப்பட்டிருக்கும் ஓர் இரும்புப் பெட்டியை அவன் திறக்க முயலும்போது ஓர் ஒற்றைக் கண் மனிதனைச் சந்திக்கிறான். அந்த ஒற்றைக் கண் மனிதன் வேறு யாருமல்ல, மாறுவேடத்தில் வந்த அரசன் தான்.  இறுதியில் அமைச்சரின் திருட்டு வெளிப்படுகிறது. காதலர்கள் அரசனின் ஆசியோடு திருமணத்தில் இணைகின்றனர்.

## நடிகர்கள்
* ஜெமினி கணேசன்  - *அதிசய திருடன்*
* சாவித்திரி - *கௌரி*
* டி. எஸ். பாலையா - *நீலகலாகண்டம் (அமைச்சர்)*
* கே. ஏ. தங்கவேலு - *அரசன்*
* டி. பி. முத்துலட்சுமி - *அரசி*
* சித்தூர் வி. நாகையா - *பெரியவர்*t
* *பேபி* ராஜகுமாரி - *பச்சை*
* கே. நடராஜன் - *கன்னையா*
* வி. எம். ஏழுமலை
* தனம்
* கே. என். கமலம் - *கௌரியின் தாய்*

## தயாரிப்புக் குழு
* இயக்குநர் = பி. புல்லையா
* கதை, வசனம் = தஞ்சை ராமையாதாஸ்
* இசை = எஸ். தட்சணாமூர்த்தி
* கலை = காட் காங்கர்
* நிழற்படம் = எம். சத்யம்
* ப்ராசசிங் = பி. எம். விஜயராகவலு (விஜயா ஆய்வகம்)
* ஒலிப்பதிவு = ஏ. கிருஷ்ணன்
* பின்னணி இசை = கே. விஸ்வநாத்
* நடன ஆசிரியர்கள் = வேம்பட்டி சத்யம், தங்கராஜ், சின்னி சம்பத் குமார்
* சண்டைப்பயிற்சி = வி. பி. சுவாமி

## பாடல்கள்

திரைப்படத்திற்கு இசையமைத்தவர்கள் எஸ். தட்சணாமூர்த்தி, கே. பிரசாத் ராவ் ஆகியோர். பாடல்களை இயற்றியவர் தஞ்சை ராமையாதாஸ்.  பின்னணி பாடியவர்கள்: டி. எம். சௌந்தரராஜன், சீர்காழி கோவிந்தராஜன், எஸ். சி. கிருஷ்ணன், எஸ். வி. பொன்னுசாமி, ஜிக்கி, பி. சுசீலா, கே. ஜமுனா ராணி, எஸ். ஜானகி.

திரைப்படத்தில் அதன் இசை ஒரு முக்கிய அம்சமாக விளங்கியது. குறிப்பாக முருகன் மீது பாடப்படும் ஒரு பாடல் மிகப் பிரபலம் அடைந்தது. சித்தூர் வி. நாகையாவே ஒரு சிறந்த பாடகர். திரையில் அவர் பாடுவதாக காட்சி அமைந்திருக்க பின்னணியில் டி. எம். சௌந்தரராஜன் இந்தப் பாடலைப் பாடினார்.

## சான்றாதாரங்கள்

பகுப்பு:1958 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:சாவித்திரி நடித்த திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
பகுப்பு:கே. ஏ. தங்கவேலு நடித்த திரைப்படங்கள்
செர்கே கரியாக்கின்

**செர்கே அலெக்சாந்திரொவிச் கரியாக்கின்** (*Sergey Alexandrovich Karjakin*, ; பிறப்பு: சனவரி 12, 1990) என்பவர் உருசிய (முதலில் உக்ரைனை பிரதிநிதித்துவம் செய்தார்) சதுரங்க கிராண்ட்மாஸ்டர். 12 வருடங்கள் மற்றும் 7 மாதங்களில் கிராண்ட்மாஸ்டர் பட்டத்தை பெற்றதன் மூலம் இளம் வயதில் அப்பட்டத்தை பெற்றவர் எனும் சாதனையையும் தன்னகத்தே வைத்துள்ளார். 2016 ஆம் ஆண்டு மொஸ்கோவில் நடைபெறவுள்ள உலக சதுரங்க சம்பியனுக்கான போட்டியில் கார்ல்சனுடன் போட்டியிட்டார்.

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:உருசிய சதுரங்க வீரர்கள்
பகுப்பு:உக்ரைனிய சதுரங்க வீரர்கள்
விக்னேஸ்வரர் கோயில்

**விக்னேஸ்வரர் கோயில்** (Vigneshwara Temple)  எனப்படும் தடை நீக்கும் கணபதி கோயில்
இந்திய மாநிலமான மகாராட்டிராவின் புனே மாவட்டத்தில் உள்ள ஒசார் கிராமத்தில் அமைந்துள்ளது. விக்னேஸ்வரர் கோயில் மகாராட்டிராவின் அஷ்ட விநாயகர் தலங்களில் ஒன்றாகும்.

## அமைவிடம்
விக்னேஸ்வரர் கோயில், புனே - நாசிக் நெடுஞ்சாலையில், புனேவிலிருந்து 85 கிலோ மீட்டர் தொலைவில் அமைந்துள்ளது.

## வரலாறு
பேஷ்வா முதலாம் பாஜிராவின் படைத்தலைவரான சிமாஜி அப்பா என்பவர், போர்த்துகேய கிழக்கிந்தியக் கம்பனியர்களிடமிருந்து வசாய் கோட்டையை கைப்பற்றிய பின்னர், விக்னேஸ்வர் கோயிலை சீரமைத்து, தங்கத்தால் மூலாம் பூசப்பட்ட கோயில் விமானத்தை எழுப்பினார். 
 

## இதனையும் காண்க
*அஷ்ட விநாயகர்

## மேற்கோள்கள்

பகுப்பு:மகாராட்டிர அஷ்ட விநாயகர் கோயில்கள்
சித்தி விநாயகர் கோயில், சித்தாடெக்

**சித்திவிநாயகர் கோயில்** (Siddhivinayak Temple) இந்திய மாநிலமான மகாராட்டிராவின் அகமதுநகர் மாவட்டத்தின், *கர்ஜட்* தாலுகாவில், பீமா ஆற்றின் கரையில், **சித்தாடெக்** கிராமத்தில் அமைந்துள்ளது. இக்கோயில் அஷ்ட விநாயகர் தலங்களில் ஒன்றாகும். 
கி பி பதினெட்டாம் நூற்றாண்டில் குவாலியர் ராணி அகல்யாபாய் என்பரால் இக்கோயில் சீரமைக்கப்பட்டது.

## இதனையும் காண்க
*அஷ்ட விநாயகர்

## மேற்கோள்கள்
*

பகுப்பு:மகாராட்டிர அஷ்ட விநாயகர் கோயில்கள்
பகுப்பு:மகாராட்டிர இந்துக் கோயில்கள்
பகுப்பு:அகமதுநகர் மாவட்டம்
அதியமான் கோட்டை சென்னராயப் பெருமாள் கோயில்

**அதியமான் கோட்டை சென்னராயப் பெருமாள் கோயில்**  என்பது தர்மபுரி மாவட்டம், அதியமான் கோட்டையில்  உள்ள ஒரு வைணவக் கோயிலாகும். இது இந்தியத் தொல்லியல் துறையால் பாதுகாக்கப்படும் கோயிலாக உள்ளது.
## கோயிலின் பழமை
இக்கோயிலில் எந்தக் கல்வெட்டுகளும் இல்லை என்றாலும், இக்கோயிலின் மகாமண்டபத்தின் விதானத்தில் மகாபாரத, இராமாயண காட்சிகளை விளக்கும் பழங்கால சுவரோவியங்கள் உள்ளன. இவை சுமார் முந்நூறு ஆண்டுகளுக்குமேல் பழமை வாய்தவையாகக் கருதப்படுகிறன. 
## கோயிலமைப்பு
இக்கோயில் திருவுண்ணாழி, இடைநாழி, மகாமண்டபம் ஆகியவற்றைக் கொண்ட கோயிலாகும். திருவண்ணாழியில் திருமகள், நிலமகள் ஆகியோருடன் சென்னராயப் பெருமாள் நின்ற கோலத்தில் உள்ளார். பெருமாளில் நான்கு கரங்களில், பின்னிரு கரங்களில் சங்கும், சக்கரமும் முன்னிரு கரங்களில் வலக்கை வரத முத்திரையுடனும், இடக்கை தொடையில் பதிந்தபடியும் உள்ளன. அர்த்தமண்டபத்தில் வலப்புரத்தில் ஆழ்வார்களான நம்மாழ்வார், பூதத்தாழ்வார், திருமங்கை ஆழ்வார் ஆகிய மூவரின் திருஉருவங்கள் உள்ளன. கோயிலின் விமானம் மூன்று தளங்களைக் கொண்டு கோயில்  கிழக்கு நோக்கி உள்ளது.
## இதையும் காண்க
* அதியமான் கோட்டை காலபைரவர் கோயில்
* அதியமான் கோட்டை சோமேசுவரர் கோயில்

## மேற்கோள்கள்

பகுப்பு:வைணவ தலங்கள்
பகுப்பு:தர்மபுரி மாவட்டத்திலுள்ள பெருமாள் கோயில்கள்
வரதவிநாயகர்

**வரதவிநாயகர்** (Varadvinayak) அஷ்ட விநாயகர் கோயில்களில் ஒன்றாகும். வரதவிநாயகர் கோயில், மகாராட்டிரா மாநிலம், ராய்கட் மாவட்டத்தின் *மகாத்* எனும் கிராமத்தில் அமைந்துள்ளது.
இக்கோயிலை 1725ஆம் ஆண்டில் மராத்திய பேஷ்வா படைத்தலைவர் *சுபேதார் இராம்ஜி மகாதேவ பிவால்கர்*  என்பவரால் சீரமைக்கப்பட்டது. 

## இதனையும் காண்க
*அஷ்ட விநாயகர்

## மேற்கோள்கள்


## வெளி இணைப்பு
*வரதவிநாயகர் கோயில் இணையதளம் 

பகுப்பு:மகாராட்டிர அஷ்ட விநாயகர் கோயில்கள்

பகுப்பு:பிள்ளையார் கோயில்கள்
பகுப்பு:மகாராட்டிர இந்துக் கோயில்கள்
பகுப்பு:ராய்கட் மாவட்டம்
ரஞ்சன்கோண் கணபதி

**ரஞ்சன்கோண் கணபதி** (Ranjangaon Ganpati) மகாராட்டிரா மாநிலத்தின் புனே மாவட்டம், சிரூர் தாலுகாவில் அமைந்த அஷ்ட விநாயகர் தலங்களில் ஒன்றாகும். இக்கோயில் கி பி 9 அல்லது 10ஆம் நூற்றாண்டில் கட்டப்பட்டதாக கருதப்படுகிறது. பின்னர் மராத்திய பேஷ்வாக்களால் சீரமைக்கப்பட்டது. ரஞ்சன்கோண் கணபதி விக்ரகம் பத்து தும்பிக்கைகளுடனும், இருபது  கைகளுடனும் காணப்படுகிறது.

இக்கோயில் புனே நகரத்திலிருந்து 50 கிலோ மீட்டர் தொலைவில் அமைந்துள்ளது.

## இதனையும் காண்க
* அஷ்ட விநாயகர்

## மேற்கோள்கள்

* http://travelingluck.com/Asia/India/Mah%C4%81r%C4%81shtra/_1258437_Ranjangaon+Ganpati.html#local_map 

## வெளி இணைப்புகள்
*Ranjangaon Ganpati Ashtavinayak Temple 

பகுப்பு:மகாராட்டிர அஷ்ட விநாயகர் கோயில்கள்
 பகுப்பு:புனேயிலுள்ள இந்துக் கோயில்கள்
லென்யாத்திரி

**லென்யாத்திரி** (*Lenyadri* , Leṇyādri) இந்திய மாநிலமான மகாராட்டிராவின் புனே மாவட்டம், ஜுன்னர் தாலுகாவின் நிர்வாகத் தலைமையிடமான ஜுன்னர் நகரத்தின் அருகே மேற்கு தொடர்ச்சி மலையில் அமைந்த 30 பௌத்த குடைவரைக் கோயில்கள் மற்றும் விநாயகர் கோயில் அமைந்த இடமாகும்.  குகை எண் 7இல் லெண்யாத்திரி விநாயகர் கோயில் அமைந்துள்ளது. இக்குடைவரைக் கோயில்கள் தெற்கு நோக்கி அமைந்துள்ளது. குகை எண் 6 மற்றும் பௌத்த வழிபாட்டுத் தலங்களாகவும், மற்றவைகள் விகாரைகளாக அமைந்துள்ளது. (பிக்குகள் தங்குமிடங்கள்)

லென்யாத்திரி குடைவரைக் கோயில்கள் கி.பி முதல் நூற்றாண்டு முதல் 3 ஆம் நூற்றாண்டு வரை ஈனயான பௌத்தர்களால் கட்டப்பட்டதாகும். குகை எண் 7 இல் உள்ள விநாயகர் கோயில் கி.பி முதல் நூற்றாண்டில் கட்டப்பட்டது.

## பெயர்க் காரணம்
லென்யாத்திரி என்பதற்கு மராத்திய மொழியில் *மலைக் குகை*  என்று பொருள்படும். இக்குகைகள் அமைந்த மலைக்கு *கணேசர் மலை*  என்று அழைப்பர்.

## குகை எண் 7 கணேசர் கோயில்

## மேற்கோள்கள்

## நூல்கள்
*
* 

## வெளி இணைப்புகள்
* அஷ்டவிநாயகர் கோயில்களின் இணையதளம்
*அருகர்களின் பாதை 10 – லென்யாத்ரி, நானேகட், ஜெயமோகன்

பகுப்பு:மகாராட்டிரத்தில் உள்ள குகைகள்
பகுப்பு:இந்தியக் குடைவரைக் கோயில்கள்
பகுப்பு:இந்தியத் தொல்லியற்களங்கள்
பகுப்பு:இந்து யாத்திரைத் தலங்கள்
பகுப்பு:பௌத்த யாத்திரைத் தலங்கள்
பகுப்பு:மகாராட்டிர அஷ்ட விநாயகர் கோயில்கள்
பகுப்பு:இந்தியக் கட்டிடக்கலை
சிந்தாமணி விநாயகர் கோயில், தேவூர்

**சிந்தாமணி விநாயகர் கோயில்** (Chintamani Temple of Theur) விநாயகருக்கான அஷ்ட விநாயகர் கோயில்களில் ஒன்றாகும். இவ்விநாயகர் கோயில், இந்தியாவின் மகாராட்டிரா மாநிலத்தின் புனே நகரத்திலிருந்து 25 கிலோ மீட்டர் தொலைவில், பீமா ஆறும், மூல மூதா ஆறும் கலக்குமிடத்தின் அருகில் அமைந்துள்ளது.  

## இதனையும் காண்க
* அஷ்ட விநாயகர்

## அடிக்குறிப்புகள்

## உசாத்துணை
*

## வெளி இணைப்புகள்
*சிந்தாமணி கோயிலின் இணையதளம் 

பகுப்பு:மகாராட்டிர அஷ்ட விநாயகர் கோயில்கள்
பல்லாலேஷ்வர்

**பல்லாலேஷ்வர்**  (Ballaleshwar) (lit.: "Ballal's Lord") மகாராட்டிராவில் அமைந்த அஷ்ட விநாயகர் கோயில்களில் ஒன்றாகும். இக்கோயில் ராய்கட் மாவட்டத்தின் *கர்ஜட்*   நகரத்திலிருந்து 58 கிலோ மீட்டர் தொலைவில் உள்ள *பலி*  எனுமிடத்தில் அமைந்துள்ளது. 

## மேற்கோள்கள்


## இதனையும் காண்க
*அஷ்ட விநாயகர்

## வெளி இணைப்புகள்
*Asthavinayak Darshan
*அஷ்ட விநாயகர் கோயில் இணையதளம் 

பகுப்பு:மகாராட்டிர அஷ்ட விநாயகர் கோயில்கள்

பகுப்பு:பிள்ளையார் கோயில்கள்
பகுப்பு:மகாராட்டிர இந்துக் கோயில்கள்
பகுப்பு:ராய்கட் மாவட்டம்
தென்கரைக்கோட்டை கல்யாணராமர் கோயில்

**தென்கரைக்கோட்டை கல்யாணராமர் கோயில்**  என்பது தர்மபுரி மாவட்டம், தென்கரைக்கோட்டையில் உள்ள  உள்ள ஒரு இராமர் கோயிலாகும். 
## கோயில்பற்றிய கதை
*சீல நாயக்கன்*, *சென்னப்ப நாயக்கன்* ஆகிய உடன்பிறந்தவர்கள் தன் படைகளுடன் தென்கரைக்கோட்டைப் பகுதியில் இருந்த காட்டுப் பகுதியில் வேட்டையாட வந்தனர். அப்போது அவர்களின் வேட்டை நாயை முயல் விரட்டியதைக் கண்டு வியந்தனர். இரவு அங்கேயே உறங்கினர் அவர்களின் கனவில் இராமர் தோன்றி அங்குள்ள ஆலமரத்தை அடையாளம் காட்டி அங்கு தனக்கு ஒரு கோயில் எழுப்பச் சொன்னார். பொழுது விடிந்தபின் சகோதரர்கள் தங்கள் தலை நகரம் திரும்பினர். கோயில் கட்ட வேண்டிய பணத்தை அண்ணன் சீலநாயக்கன் தம்பி சென்னப்ப நாயக்கனிடம் தந்து கோயில் வேலைகளை செய்யுமாறு அனுப்பி, தலைநகரில் ஆட்சியைத் தொடர்ந்துவந்தான். கோயில்வேலைகளை சென்னப்ப நாயக்கன் வெளியூர் சிற்பிகளையும் வேலையாட்களையும் கொண்டு செய்வதைக் கண்டு, எரிச்சலடைந்த உள்ளூர் இளைஞர்கள் இருவர் சீல நாயக்கனிடம் சென்று இளவரசர் கோயில் வேலையை கவணிக்காமல், அதற்கான பணத்தை தவறான வழியில் செலவிட்டு வருவதாக கோள் மூட்டினர். இதைக்கேட்டு சீலநயக்கன் தம்பியைக் காணப் புறப்பட்டான். அண்ணன் வருவதை அறிந்து தம்பி சென்னப்ப நாயக்கன் அவரை எதிர்கொண்டு அழைக்க பரிவாரங்களோடு வந்தான். இதை அறிந்த உள்ளூர் இளைஞர்கள் தம்பி அண்ணனைக் கொல்ல வருவதாக அவரிடம் சூதுரைக்க இதை நம்பிய சீல நாயக்கன் தம்பி சென்னப்ப நாயக்கனை கொன்றுவிட்டு, பின்னர் கோட்டையையும் கோயிலையும் பார்வையிட்டு, சிற்பிகளிடம் விசாரித்தான். சிற்பிகளுக்கு தரவேண்டிய பணம் போன்றவை முறையாக கொடுக்கப்பட்டிருப்பதையும் கணக்குவழக்குகள் சரியாக இருப்பதை அறிந்தான். குற்றம் செய்யாத தன் தம்பியை கொன்றதற்காக வருந்தி, தம்பியைக் கொன்ற இடத்திலேயே தன்னை அழித்துக் கொள்கிறான். இவர்களின் மனைவிமார் அந்த இடத்திலேயே உடன்கட்டை ஏறுகின்றனர். இவ்வாறு இவ்விடத்தில் செவிவழிக்கதை நிலவுகிறது.

## கோயிலமைப்பு
இக்கோயில் இரு தள விமானத்துடன் கிழக்கு நோக்கி அமைந்துள்ளது. இக்கோயிலில்  திருவுண்ணாழி, இடைநாழி, மகாமண்டபம், முன் மண்டபம் ஆகியவற்றைக் கொண்டுள்ளது. முன் மண்டபத்தின் வட தென் புறங்களில் குதிரை வீரன் தூண்கள், சிங்க வீரன் தூண்கள், யாளி வீரன் தூண்கள் ஆகியவை வேலைப்பாடுடன் அமைக்கப்பட்டுள்ளன. இம்மண்டபத்தில் பல இசைத்தூண்களும் உள்ளன.

கோயில் உண்ணாழியில் இராமர் அமர்ந்த கோலத்தில் பரிவாரங்களோடு காட்சியளிக்கிறார். இராமரின் வலக்கை அபய முத்திரையோடும் இடக்கை தொடைமீது வைத்தபடியும், அருகில் சீதை வலக்கையில் மலர் ஏந்தியபடியும், இடக்கையில் வரத முத்திரை கொண்டும் விளங்குகிறார். சீதாராமரின் முன்னே விசுவாமித்திரர், வசிட்டர் ஆகியோர் அமர்ந்திருக்க அவர்களோடு இராமனின் தம்பியரான பரதன், இலக்குவன், சத்துருக்கன், ஆகியோருடன் குகன், சுக்ரீவன், வீடணன், அனுமன், அங்கதன் ஆகியோர் பரிவாரங்களாக எழுந்தருளியுள்ளனர்.

## மேற்கோள்கள்

பகுப்பு:தருமபுரி மாவட்டத்திலுள்ள ராமர் கோயில்கள்‎
பகுப்பு:இராமர் கோயில்கள்
கலட்சு சுழல் கரணப் புறா

**கலட்சு சுழல் கரணப் புறா** அல்லது **கலடி சுழல் கரணப் புறா** என்பது ஆடம்பரப் புறா வகையைச் சேர்ந்தது ஆகும். இவை பல ஆண்டுகள் தேர்ந்தெடுத்த இனப்பெருக்க முறையால்  உருவாயின. கலட்சு கரணப் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை ருமேனியாவின், கலடி மாகாணத்தில் உருவாயின. இவற்றின் வான் சாகசம் காரணமாக ஜெர்மனி, நெதர்லாந்து மற்றும் பெல்ஜியத்தில் பிரபலமான இனமாக உள்ளன. இவற்றின் வான் சாகசங்கள் கீழை சுழல் கரணப் புறா மற்றும் பர்மிங்கம் சுழல் கர்ணப் புறாக்களுக்கு இணையாக உள்ளன.

## வான் சாகசங்கள்
* பின்புறமாக குட்டிக்கரணம் அடித்தல் (இரண்டுக்கும் மேற்பட்ட குட்டிக்கரணம் அடிப்பதால் கர்ணப் புறாக்கள் என்றழைக்கப்படுகின்றன)
* காற்றில் சுழலுதல் (பிரோவுட்)
* திருகாணி போல் மேலிருந்து கீழே பறக்கும்போது காற்றில் சுழலுதல்

## மேலும் காண்க
*ஆடம்பரப் புறா

## மேற்கோள்கள்

பகுப்பு:புறாக்கள்
தருமபுரி சாலை விநாயகர் கோயில்

**தருமபுரி சாலை விநாயகர் கோயில்**  என்பது தருமபுரி மாவட்டம், தருமபுரி நகரில் உள்ள ஒரு விநாயகர் கோயிலாகும். இக்கோயில் அமைந்துள்ள சாலைக்கு சாலை விநாயகர் கோயில் தெரு என இக்கோயிலின் பெயராலேயே பெயர் உண்டானது.

## கோயிலின் சிறப்பு
இக்கோயில் நூறாண்டுகளுக்கு முற்பட்டக் கோயிலாகக் கருதப்படுகிறது. தருமபுரியில் புதிதாக வாகனம் வாங்குபவர்கள் பெரும்பாலும் இக்கோயிலில் வைத்தே பூசை செய்கின்றனர். திருமண நிகழ்ச்சிகளில் மாப்பிள்ளை அழைப்பும் பெரும்பாலும் இக்கோயிலில் இருந்தே துவங்குவது வழக்கம். நாக தோசத்துக்கு பரிகாரத் தலமாகவும் இக்கோயில் கருதப்படுகிறது. 

## கோயிலமைப்பு
இக்கோயில் திருவுண்ணாழி, மகாமண்டபம் ஆகியவற்றைக் கொண்ட சிறிய கோயிலாகும். கோயிலின் முதன்மை தெய்வமான விநாயகரின் இரு புறங்களிலும் நாகர் திருவுருவங்கள் உள்ளன. விநாயகர் நாற்கரங்களுடன் அமர்ந்த கோலத்தில் உள்ளார். இக்கோயில் கிழக்கு நோக்கியுள்ளது. இக்கோயில் திருச்சுற்றில் தென்மேற்கில் துர்கை திருமுன்னும், மேற்கே பாலசுப்பிரமணியர், சிவலிங்கம், கலைமகள் ஆகிய உருவங்களும் உள்ளன. 

## மேற்கோள்கள்

பகுப்பு:தர்மபுரி மாவட்டத்திலுள்ள பிள்ளையார் கோயில்கள்
தருமபுரி சீதாராமதாச ஆஞ்சநேயர் கோயில்

**தருமபுரி சீதாராமதாச ஆஞ்சநேயர் கோயில்**  என்பது தர்மபுரி மாவட்டம், தருமபுரி நகரில் அரியரநாதர் கோயில் தெருவில்  உள்ள ஒரு கோயிலாகும். 
## கோயில் வரலாறு
இக்கோயில் சுமார் நானூறு ஆண்டுகளுக்கு முன்பு கம்பைநல்லூர் மிட்டார் மரபினரால் கட்டப்பட்டு, அவர்களது குடும்பத்தினரால் பராமரிக்கப்பட்டு வருகிறது. ஆந்திர மாநிலம் பத்ராசலத்தில் பக்த இராமதாசர் கட்டிய கோயிலையடுத்து சிறப்பான கோயிலாக இக்கோயில் கருதப்படுகிறது. இக்கோயிலுக்கு வெளி மாவட்டங்களிலிருந்தும் கர்நாடக மாநிலத்திலிருந்தும் பக்தர்கள் வழிபாட்டுக்காக வருகின்றனர். 

## கோயிலமைப்பு
இக்கோயில் திருவுண்ணாழி, மகாமண்டபம் ஆகியவற்றைக் கொண்டு ஒரு திருச்சுற்றுகொண்ட கோயிலாகும். திருவுண்ணாழியில் சிறுமேடையில் இராமர், சீதை ஆகியோர் அமர்ந்த நிலையில் இருக்க இராமனின் ஒரு கை அபய முத்திரையுடனும் மறுகை சீதையை அணைத்தும் உள்ளது. சீதை ஒரு கையில் தாமரை மலரை ஏந்தியும் இன்னொரு கையை தொங்கவிட்டபடியும் உள்ள வடிவில் உள்ளார். சீதாராமரின் காலடியில் அனுமான் வணங்கிய நிலையில் நின்றக் கோலத்தில் உள்ளார்.

## மேற்கோள்கள்

பகுப்பு:தர்மபுரி மாவட்டத்திலுள்ள ஆஞ்சநேயர் கோயில்கள்
தருமபுரி சிவசுப்பிரமணிய சுவாமி கோயில்

**தருமபுரி சிவசுப்பிரமணிய சுவாமி கோயில்**  என்பது தர்மபுரி மாவட்டம், தருமபுரி நகரின் மேற்குப் பகுதியான குமாரசாமிப்பேட்டையில்  உள்ள ஒரு முருகன் கோயிலாகும். 

## கோயில் வரலாறு
பல ஆண்டுகளுக்கு முன்பு தமிழகத்தில் ஏற்பட்ட பஞ்ச காலத்தில் பல மக்கள் பஞ்ச பாதிப்பு இல்லாத இடங்களை நோக்கி கூட்டம் கூட்டமாக குடிபெயர்ந்தனர். இதேபோல வேலூர் பகுதியைச் சேர்ந்த நெசவுத் தொழிலில் வல்லவரான செல்வந்தர் *வையாபுரி முதலியார்* என்பவரின் தலைமையில் இருந்த செங்குந்த சமுதாயத்தினர் தருமபுரி பகுதியில் குடியேறினர். முருக பக்தரான வையாபுரி முதலியார் தங்கள் வழிபாட்டுக்காக முருகன் கோயில் கட்ட விரும்பி தகுந்த இடம்தேடியபோது அங்கு முன்பு வாழ்ந்து மறைந்த *சித்தர் செயகணேசர்* சமாதி அருகில் கோயில் கட்ட தகுந்த இடமாக உள்ளுணர்வால் உணர்ந்து, சமாதிக்கு அருகிலேயே முருகன் கோயில் திருவண்ணாழி வருமாறு திட்டமிடப்பட்டு, அவ்விடத்தில் முருகன் கோயில் கட்டத்துவங்கினர். திருவண்ணாமலை தலத்தில் இருந்து வள்ளி தெய்வானையுடன் மயில்மீது அமர்ந்த நிலையில் ஆறுமுகன் சிலைகளை நிறுவி கோயிலுக்கு திருக்குட நன்னீராட்டு செய்தனர். இக்கோயிலை சுற்றி உருவான குடியிருப்புக்கு குமாரசாமிப்பேட்டை என பெயர் ஏற்பட்டது. 

## கோயிலமைப்பு
இக்கோயில் திருவுண்ணாழி, இடைநாழி, மகாமண்டபம் ஆகியவற்றைக் கொண்ட கோயிலாகும். கோயில் பிரகாரத்தில் சித்தர் செயகணேசரின் அதிட்டானம், சிறு விநாயகர் கோயில், வீரபத்திரர் கோயில், நாகர் சிற்பங்கள் ஆகியவை அமைக்கப்பட்டுள்ளன. இக்கோயிலுக்கு 1914 இல் ஐந்து மாட இராச கோபுரம் கட்டப்பட்டது. 1971 இல் இராச கோபுரத்திற்கு வெளியே நடராசருக்கு ஒரு பெரிய மண்டபம் கட்டப்பட்டது. கோயில் வளாகத்தில் திருமாலுக்கு ஒரு கோயில் உள்ளது.    

## தேர்த் திருவிழா
இக்கோயிலில் பங்குனி உத்திரத்தின்போது தேர்த்திருவிழா நடைபெறுகிறது. இதில் சற்று தொலைவுக்கு பெண்கள் மட்டுமே வடம்பிடித்து தேரை இழுக்கும் வழங்கம் இருக்கிறது. 

## மேற்கோள்கள்

பகுப்பு:தர்மபுரி மாவட்டத்திலுள்ள முருகன் கோயில்கள்
புட்டிரெட்டிப்பட்டி சோமேசுவரர் கோயில்

**புட்டிரெட்டிப்பட்டி சோமேசுவரர் கோயில்**  என்பது தர்மபுரி மாவட்டம், தருமபுரியில் இருந்து 27 கிலோமீட்டர் தொலைவில் பாப்பிரெட்டிப்பட்டி வட்டத்தில் புட்டிரெட்டிப்பட்டி என்ற சிற்றூரில்  உள்ள ஒரு சிவன் கோயிலாகும். 
## கோயில் வரலாறு
இக்கோயில் புட்டிரெட்டிப்பட்டிக்கு அருகில் உள்ள தாழைநத்தத்தில் விஜயநகர மன்னர் காலத்தில் கட்டப்பட்டது. பிற்காலத்தில் இக்கோயில் பராமரிப்பின்றி சிதைந்த நிலையில் இருந்ததாகவும், இதனால் இக்கோயிலை அப்படியே பெயர்த்தெடுத்து, தாழைநத்தத்தில் இருந்து ஒரு கிலோமீட்டர் தொலைவில் உள்ள புட்டிரெட்டிப்பட்டியில் அதே அமைப்பில் 150 ஆண்டுகளுக்கு முன் கட்டப்பட்டதாகக் கூறப்படுகிறது. இக்கோயிலில் விசயநகர மன்னனான இம்மிடி நரசிம்மன் காலத்தியக் கல்வெட்டு (கி.பி.1501) உள்ளது.

## கோயிலமைப்பு
சோமேஸ்வரர் கோயில் கிழக்கு நோக்கி உள்ளது. இக்கோயில்  திருவுண்ணாழி, இடைநாழி, மகாமண்டபம், சோமசுந்தரி ஆலயம் ஆகியவற்றைக் கொண்ட கோயிலாகும்.  கோயில் மகாமண்டபத்தில் தெற்கே விநாயகரும், வடக்கே முருகனும் உள்ளனர். பரிவார தெய்வங்களாக விநாயகர், காலபைரவர், சூரியன், சந்திரன், ஆகிய தெய்வங்கள் உள்ளனர். அம்பிகை ஆலயம் சோமசுந்தரி என்ற பெயரில் தனியே சிவனின் இடதுபுறம் கிழக்கு நோக்கி உள்ளது. சோமச்சுந்தரி ஆலயம் திருவுணாணாழி, இடைநாழி, மகா மண்டபம் ஆகியவற்றைக் கொண்டு உள்ளது. இக்கோயிலில் சிவலிங்கத்துக்கு அருகில் ஒரு பெரிய பாம்புப் புற்று உள்ளது. இந்தப் புற்றில் பால் வார்த்து நாகபூஜை செய்ய, நாக தோஷங்கள் நீங்கி புத்திரபாக்கியம் உண்டாகிறது என்று மக்கள் நம்புகின்றனர்.

## மேற்கோள்கள்

பகுப்பு:தர்மபுரி மாவட்டத்திலுள்ள சிவன் கோயில்கள்
முத்தம்பட்டி வீர ஆஞ்சநேயர் கோயில்

**முத்தம்பட்டி வீர ஆஞ்சநேயர் கோயில்**  என்பது தர்மபுரி மாவட்டம், தருமபுரியில் இருந்து சேலம் செல்லும் தொடர்வண்டிப் பாதையில்  முத்தம்பட்டி தொடர்வண்டி நிறுத்தத்தில் இருந்து ஒன்றரை கிலோமீட்டர் தொலைவில் தொப்பூர் வனப்பகுதியில் உள்ள ஓர் அனுமன் கோயிலாகும். இக்கோயிலை அடைய பேருந்து வசதி உண்டு பொம்மிடி முதல் தர்மபுரி வரை தர்மபுரியில் இருந்து பொம்மிடி வரை கோவில் வழியாக அரசு பேருந்து இயக்கப்படுகிறது சாலைவழியாகவும் ரயில் மூலமாகவும் வந்துடையலாம் .

## கோயில் சூழல்
இக்கோயிலைச் சுற்றி குன்றுகளும், மரங்கள் சூழ்ந்த நிலையில் அவற்றிற்கு இடையில் சலசலக்கும் ஓடைகள் அதன் கரையில் உள்ள ஒரு பாறையில் ஏழு அடி உயர ஆஞ்சநேயரின் புடைப்புச் சிற்பமாக ஆஞ்சநேயர் கோயில் கொண்டுள்ளா். 
## கோயில்பற்றிய கதை
தருமபுரி, சேலம் இருப்புப்பாதை போடப்பட்டபோது பாதைக்கு இடையூராக ஒரு ஆஞ்சநேயர் சிலை இருந்ததாகவும், இதனால் அதை அப்புறப்படுத்தினர். ஆஞ்சநேயரை அப்புறப்படுத்தும் பணிக்கு பொறுப்பாளராக இருந்த பொறியாளருக்கு இறப்பு  ஏற்பட்டது. அவர் இறக்கும் தறுவாயில் தெய்வக்குற்றத்தால் தனக்கு இந்நிலை ஏற்பட்டதாக வருந்தி, ஆஞ்சநோயர் சிலை அகற்றப்பட்ட இடத்திற்கு அருகிலேயே புதியதாக கோயில் கட்டுமாறு தன் குடும்பத்தினரைக் கேட்டுக்கொண்டார். அவர் இறந்தபிறகு அவரின் குடும்பத்தார் ஒரு சிற்பியை அழைத்துவந்து தற்போது வழிபாட்டில் உள்ள இந்த ஆஞ்சநேயர் சிலையை வடித்ததாக செவிவழிச் செய்தி நிலவுகிறது.  
## கோயிலமைப்பு
இந்த ஆஞ்சநேயர் புடைப்புச் சிற்பத்தைச் சுற்றி 1966 இல் மண்டபம் கட்டப்பட்டது. மண்டபத்தின் மேற்பகுதியில் சுதையால் நின்ற நிலையில் இராமர் சீதை, இலக்குவன் ஆகியோர் உள்ளது போலவும் இராமனின் காலடியில் அனுமான் வணங்கிய நிலையில் இருப்பதுபோன்ற உருவ அமைப்புகள் செய்யப்பட்டுள்ளன.

## மேற்கோள்கள்

பகுப்பு:தர்மபுரி மாவட்டத்திலுள்ள ஆஞ்சநேயர் கோயில்கள்
ருசிகுல்ய ஆறு

**ருசிகுல்ய ஆறு** (Rushikulya River) இந்தியாவின் மாநிலமான ஒடிசாவின் முக்கிய ஆறுகளில் ஒன்றாகும்.  கந்தமால் மற்றும் கஞ்சம்  இவ்வாற்றின் நீர்பிடிப்பு பகுதிகளாகும். கந்தமால் மாவட்டத்தின் **தாரிங்பாடி** மலையில் 1000 மீட்டர் உயரத்தில் உற்பத்தியாகும் ருசிகுல்யா ஆறு, சத்தர்பூர் எனுமிடத்தில் வங்காள விரிகுடாவில் கலக்கிறது. ருசிகுல்யா ஆற்றின் முக்கிய துணை ஆறுகளாக பாகுவா ஆறு, தானெய் ஆறு மற்றும் பாத நதிகள் விளங்குகிறது.

இதன் துணை ஆறுகளாக, தானெய் ஆறு,  பாத நதி மற்றும் கோடஹதா ஆறுகள் விளங்குகிறது. 

## ருசிகுல்யா ஆறு பாயுமிடங்கள்
கஞ்சம் மாவட்டம் மற்றும் கந்தமால் மாவட்டத்தின் தாரிங்பாடி மலையில் உற்பத்தியாகும் ருசிகுல்யா ஆறு, கஞ்சம் மாவட்டம், சுரதா, தாராகோட்டே, ஆசிகா, பித்தலா, புருசோத்தம்பூர், தாரதாரிணி, பிரதாப்பூர், அல்லாடிகம், பிரம்மப்பூர் வழியாக பாய்ந்து, இறுதியில் சத்தர்பூர் எனுமிடத்தில்  வங்காள விரிகுடாவில் கலக்கிறது. ருசிகுல்யா ஆற்றின் நீளம் 165 கிலோ மீட்டர் ஆகும். இதன் நீர் பிடிப்பு பகுதி 7700 சதுர கிலோ மீட்டர் பரப்பளவாகும்.2. இதன் முகத்துவாரங்களில் கடல் ஆமைகள் ஆண்டுதோறும் பருவ காலங்களில் முட்டையிடுகிறது.

## மேற்கோள்கள்

## வெளி இணைப்புகள்
* Government of Orissa 
*  Rushikulya River
மத்தியமகேஷ்வர் கோயில்

**மத்தியமகேஷ்வர்** *(Madhyamaheshwar)* () இந்திய மாநிலமான உத்தரகண்டின் இமயமலைப் பகுதியில் 3497 மீட்டர் உயரத்தில் கார்வால் கோட்டத்தில் உள்ள ருத்திரபிரயாக் மாவட்டத்தின் *மன்சூனா*   கிராமத்தில் உள்ள  சிவபெருமானுக்கு அர்ப்பணிக்கப்பட்ட  மலைக் கோயில் ஆகும்.
ஐந்து கேதார தலங்களில் இக்கோயில் நான்காவதாகும்.
நந்தி இவ்விடத்தில் சிவபெருமானாக காட்சியளிப்பதாக கருதுகின்றனர். இக்கோயிலை பாண்டவர்கள் கட்டியதாக கருதப்படுகிறது.

## வழிபாடு

கோடை காலங்களில் மட்டும் திறந்திருக்கும் இக்கோயில், குளிர்காலத்தில் கோயில் மூலவரான சிவலிங்கத்தை உக்கிமத் எனுமிடத்தில் வைத்து பூசை செய்கின்றனர்.

## போக்குவரத்து
சாலை வழியாக பஞ்ச கேதார தலங்களை சுற்றி வருவதற்கு 170 கிலோ மீட்டர்களும், 16 நாள்களும் ஆகும். குப்தகாசியிலிருந்து காளிமடத்திற்கு செல்லும் கேதார்நாத் கோயிலை இணைக்கும் சாலையில் 13 கிலோ மீட்டர் தொலைவில் உள்ளது. மகேஷ்வர் கோயில் இமயமலையில், கடல் மட்டத்திலிருந்து 1319 மீட்டர் உயரத்தில் அமைந்துள்ளது.

## இதனையும் காண்க

*பஞ்ச கேதார தலங்கள்

## மேற்கோள்கள்

## வெளி இணைப்புகள்
***[http://www.naturelovers.co.in/uttrakhand/panch-kedar/madhyamaheshwar/ Madhyamaheshwar]**
* Panch Kedar, trek map, page 78

பகுப்பு:பஞ்ச கேதார தலங்கள்
பகுப்பு:உத்தராகண்டம் இந்துக் கோயில்கள்
கல்பேஷ்வரர் கோயில்

**கல்பேஷ்வரர் கோயில்** (*Kalpeshwar*) () இந்தியாவின் உத்தரகண்ட் மாநிலத்தின் கார்வால் கோட்டத்தில், சமோலி மாவட்டத்தில் சிவாலிக் மலையில் மத்தியமகேஷ்வர் கோயில் அருகே அமைந்த பண்டைய சிவன் கோயிலாகும். கல்பேஷ்வரர் கோயில் பஞ்ச கேதார தலங்களில் ஒன்றாகும்.

## அமைவிடம்
ரிஷிகேஷ்–பத்ரிநாத் செல்லும் சாலையில் 253  கிலோ மீட்டர் தொலைவில் ஊர்கம் கிராமத்திற்குச் சென்று, பின்னர் 10 கிலோ மீட்டர் மலைப் பாதையில் கால்நடையாக அல்லது குதிரையில் சென்று  கல்பேஷ்வரர் கோயிலை அடைய வேண்டும்.

## மேற்கோள்கள்

## வெளி இணைப்புகள்
* Locations of Panch Kedar - Schematic sketch 
* Panch Kedar, trek map, page 78

பகுப்பு:இந்து யாத்திரைத் தலங்கள்
பகுப்பு:சமோலி மாவட்டம்
பகுப்பு:பஞ்ச கேதார தலங்கள்
பகுப்பு:உத்தராகண்டம் இந்துக் கோயில்கள்
ருத்திரநாத் கோயில்

**ருத்திரநாத் கோயில்** *(Rudranath)* () இந்தியாவின் உத்தரகாண்ட் மாநிலத்தின் சிவாலிக் மலையில், கார்வால் கோட்டத்தில், சமோலி மற்றும் ருத்திரபிரயாக் மாவட்டங்களின் எல்லைப் பகுதியில், கல்பேஷ்வரர் கோயில் மற்றும் மத்தியமகேஷ்வர் கோயில் அருகே அமைந்த பஞ்ச கேதார தலங்களில் மூன்றாவதாகும். இக்கோயில் மூலவரை நீலகண்ட மகாதேவர் என்பர். ருத்திரநாத் கோயில் கடல் மட்டத்திலிருந்து 3600 மீட்டர் உயரத்தில் அடர்ந்த காட்டுப் பகுதியில் அமைந்துள்ளது.

## அமைவிடம்
பஞ்ச கேதார தலங்களில் மூன்றாவதான ருத்திரநாத் கோயிலை அடைவது மிகவும் கடினமானதாகும்.

ரிஷிகேஷ்  நகரத்திலிருந்து 241 கிலோ மீட்டர் தொலைவில் உள்ள   **கோபேஷ்வர்** எனுமிடம் வரை  பேரூந்தில் செல்ல வேண்டும். பின்னர் கோபேஷ்வரிலிருந்து  5 கிலோ மீட்டர்  தொலைவில் உள்ள *சாகர்*  எனும் கிராமத்திற்கு சிற்றுந்தில் சென்று, பின் கால்நடையாக 20 கிலோ மீட்டர் தொலைவில் உள்ள ருத்திரநாத் கோயிலை அடையலாம்.

## மேற்கோள்கள்

## வெளி இணைப்புகள்
* Locations of Panch Kedar - Schematic sketch 
* Panch Kedar, trek map, page 78

பகுப்பு:பஞ்ச கேதார தலங்கள்
பகுப்பு:உத்தராகண்டம் இந்துக் கோயில்கள் 
பகுப்பு:சமோலி மாவட்டம்
துங்கநாத் கோயில்

**துங்கநாத் கோயில்** *(Tungnath)* உலகத்தின் உயரமான இடத்தில் அமைந்த சிவன் கோயில் ஆகும். பஞ்ச கேதார தலங்களில் ஒன்றாகும். துங்கநாத் கோயில், இந்தியாவின் உத்தரகண்ட் மாநிலத்தின் ருத்ரபிரயாக் மாவட்டத்தில் சிவாலிக் மலையில் 3680 மீட்டர் உயரத்தில் அமைந்துள்ளது. **துங்கநாத்** என்பதற்கு கொடுமுடிகளின் *நாதர்*   எனப் பொருள்படும். இக்கோயில் மகாபார காவிய நாயகர்களான பஞ்ச பாண்டவர்களுடன் அதிகம் தொடர்புடையது.

## இதனையும் காண்க
* நான்கு புனித தலங்கள், உத்தரகண்ட்
* பஞ்ச கேதார தலங்கள்

## மேற்கோள்கள்

## வெளி இணைப்புகள்

* Tungnath temple
* Photos of Tungnath

பகுப்பு:இந்தியாவில் உள்ள சிவன் கோயில்கள்
பகுப்பு:பஞ்ச கேதார தலங்கள்
பகுப்பு:உத்தராகண்டம் இந்துக் கோயில்கள்
பகுப்பு:ருத்திரபிரயாகை மாவட்டம்
சாபுர்சி சக்லத்வாலா

**சாபுர்சி சக்லத்வாலா** (Shapurji Saklatwala 28,மார்ச்சு 1874-16, சனவரி 1936) இந்தியாவைச் சேர்ந்த பிரிட்டிசு அரசியல்வாதி மற்றும் பொதுவுடைமைவாதி ஆவார். இங்கிலாந்தின் நாடாளுமன்ற உறுப்பினராகப் பதவி வகித்தார்.

## பிறப்பு

இந்தியாவில் பார்சி இனத்தைச் சேர்ந்த சக்லத்வாலா மும்பையில் பெரும் பணக்காரக் குடும்பத்தில் பிறந்தார். ஜே ஆர் டாட்டாவுக்கு இவர் உறவினர் ஆவார்.
1905 ஆம் ஆண்டில் இவரது குடும்பம் சக்லத்வாலாவை இங்கிலாந்துக்கு அனுப்பி வைத்தது.

## அரசியல் பணிகள்

* 1909 இல் இங்கிலாந்து மாஞ்செஸ்டரில் சுதந்திரத் தொழிலாளர் கட்சியில் சேந்தார்.  
* முதல் உலகப் போருக்கு எதிராகக் குரல் எழுப்பினார். 
* 1917 இல் நடந்த சோவியத்துப் புரட்சி இவரை மாற்றியது. இங்கிலாந்து பொதுவுடைமைக் கட்சியில்  இணைந்தார்.  
* 1921 இல் பாரிசில் நடந்த ஆப்பிரிக்க காங்கிரசு மாநாட்டில் கலந்துகொண்டார்.  
* 1926 இல் மே நாள் கொண்டாட்டத்தின் போது லண்டன் பூங்கா ஒன்றில்   
* உரையாற்றினார். அதனால் இவர் கைது செய்யப்பட்டு 2 மாதம் சிறையில் இருந்தார். 
* 1934 இல் சோவியத்து நாட்டுக்குப் பயணம் செய்தார். அப்போது அவருக்கு மாரடைப்பு ஏற்பட்டது. மருத்துவச் சிகிச்சைக்குப் பிறகு நலம் அடைந்தார்.

## நினைவுச் சின்னம்

இவர் நினைவைப் போற்றும் வகையில் இங்கிலாந்து பொதுவுடைமைக் கட்சி லண்டன் சவுத்தாலில் ஒரு இடத்துக்கு சக்லத்வாலா கூடம் என்று பெயர் சூட்டியுள்ளது.

## மேற்கோள்கள்

பகுப்பு:பிரித்தானிய அரசியல்வாதிகள்
பகுப்பு:இந்தியப் பொதுவுடமைவாதிகள்
பகுப்பு:1874 பிறப்புகள்
பகுப்பு:1936 இறப்புகள்
பி. ஜி. வெங்கடேசன்

**பி. ஜி. வெங்கடேசன்** ( - திசம்பர் 24, 1950) பழம்பெரும் தமிழ்த் திரைப்பட, நாடக நடிகர், மற்றும் பாடகர் ஆவார். தமிழில் வெளிவந்த முதலாவது பேசும் படமான காளிதாசில் (1931) கதாநாயகனாக நடித்தவர்.

தெலுங்கைத் தாய்மொழியாகக் கொண்டவர் வெங்கடேசன்.  பி. யு. சின்னப்பாவுடன் நாடகங்களில் நடித்தவர். "தென்னிந்திய சைகால்" எனத் திரைப்பட ரசிகர்களால் பாராட்டப் பெற்றவர்.

## நடித்த திரைப்படங்கள்
*காளிதாஸ் (1931)
*பட்டினத்தார் (1936)
*அம்பிகாபதி (1937)
*தாயுமானவர் (1938)
*ஜோதி (1939)
*சகுந்தலை (1940)
*சதி முரளி (1940)
*திலோத்தமா (1940)
*பக்தி (அம்பரீஷன் சரித்திரம்) (1940)
*அலிபாபாவும் நாற்பது திருடர்களும் (1941)
*மந்தாரவதி (1941)
*வேதவதி (சீதா ஜனனம்) (1941)
*சன்யாசி (1942)
*மாயஜோதி (1942)
*கங்காவதார் (1942)
*பொன்னருவி (1947)
*கங்கணம் (1947)
*ஜம்பம் (1948)
*ஞானசௌந்தரி (1948)
*பிழைக்கும் வழி (1948)
*கலியுகம் (1952)

## பாடல்கள்
*1939 இல் வெளியான ஜோதி திரைப்படத்தில் *விபவசுகுண தேவா*, *பிரம்மன் எழுத்தினால்*, *அருள்ஜோதி தெய்வமெனை ஆண்டு கொண்ட தெய்வம்* ஆகிய பாடல்களைப் பாடினார்.
*1940 இல் வெளிவந்த சகுந்தலை திரைப்படத்தில் வண்டிக்காரனாக நடித்து *பொல்லாதையோ பெரும் சம்சார பந்தமே* என்ற பாடலைப் பாடினார்.

## மறைவு
பி. ஜி. வெங்கடேசன் 1950 திசம்பர் 24 அன்று தனது 40 ஆவது அகவையில் மாரடைப்பால் சேலத்தில் காலமானார்.

## மேற்கோள்கள்

பகுப்பு:1950 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் தமிழ் நாடக நடிகர்கள்‎
பகுப்பு:திரைப்படப் பாடகர்கள்
ரோஸ் கடல்

**ரோஸ் கடல்** (Ross Sea) அண்டார்டிகாவின் தென்முனைப் பெருங்கடலில் விரிகுடாவாக அமைந்த ரோஸ் தீவு மனிதக் கால் தடங்கள் பதியாத உலகின் கடைசியாக அமைந்த ஆழமிக்க கடலாகும். ரோஸ் கடல் அண்டார்டிகாவின் விக்டோரியா நிலத்திற்கும் மேரி பெயர்டு நிலத்திற்கும் இடையே அமைந்துள்ளது. 

நியுசிலாந்து நாட்டின் தெற்கே அமைந்த ரோஸ் கடல் தொடர்பான நிலப்பகுதிகள் அனைத்தும் நியுசிலாந்து உரிமை கோருகிறது.

10 மீட்டர் நீளமும், 495 கிலோ கிராம் எடை கொண்ட பெருங் கணவாய் மீன்  ரோஸ் கடலில் 22 பிப்ரவரி 2007 அன்று பிடிபட்டது.

## பெயர்க் காரணம்
**ஜேம்ஸ் கிளார்க் ரோஸ்** என்ற பிரித்தானிய கடலோடி 1841இல் ரோஸ் கடலை கண்டுபிடித்ததால், அவர் பெயராலாயே, இக்கடலுக்கு *ரோஸ் கடல்*  எனப் பெயரிடப்பட்டது. 

## புவியியல்
ரோஸ் கடலின் மேற்கில் உள்ள நிலப்பகுதிக்கு ரோஸ் தீவு என்றும், கிழக்குப் பகுதிக்கு *ரூஸ்வெல்ட் தீவு*   என்றும், தென் பகுதிக்கு *ரோஸ் பனித் தட்டு*   என்றும், மேற்கு பகுதிக்கு *மெக்முர்தா ஒலி*   என்றும், தென் துருவப் பகுதியிலிருந்து 200 மைல் தொலைவில் உள்ள தென் பகுதிக்கு *கோல்டு கோஸ்ட்*   என்றும் பெயரிடப்பட்டுள்ளது.

## சூழலியல் பாதுகாப்பு
தென் அண்டார்டிகாவின் விலங்குகளையும், தாவரங்களையும், ரோஸ் கடலும் கொண்டுள்ளது.
கோடைக் காலத்தில் ரோஸ் கடலின் அடித்தள ஆழங்களில் உள்ள மிதவை நுண்ம உயிரினத் தொகுதிகள் நீர் பரப்பின் மேல் மிதவைகளாக தென்படுகிறது. இவைகள் மீன்கள், துடுப்புகாலிகள், திமிங்கிலம், கடற்பறவைகள் போன்ற உயிரினங்களுக்கு உணவாகிறது.

ரோஸ் கடலை ஒட்டியும், கடற்கரையின் பல இடங்களில் அடிலாய்டு பென்குயின் மற்றும்  பேரரசப் பென்குயின்களின் தங்கல் வரிசைகள் காணப்படுகிறது.

ரோஸ் கடல் பரப்பில் தூய்மையாகவும், அதிகப் படியான மீன் பிடித்தல் இன்றியும், மனித கால் தடம் அதிகம் பதியாததாலும் ரோஸ் கடல்,  உலகத்தின் இறுதி கடலாக கருதப்படுகிறது. 

## பன்னாட்டு கடல்சார் உயிரினங்கள் காப்பகம்
அண்டார்டிகாவின் தென்முனைப் பெருங்கடலின்  ரோஸ் கடலில்  5,98,000 சதுர மைல் பரப்பில்,  உலகின் மிகப்பெரிய பன்னாட்டு கடல் உயிரினங்கள் காப்பகம் அமைக்க ஐக்கிய அமெரிக்க நாடு, ஐரோப்பிய ஒன்றியம் உள்ளிட்ட 24 நாடுகள், 28 அக்டோபர் 2016 அன்று பன்னாட்டு உடன்படிக்கை செய்து கொண்டுள்ளது. இந்த ஒப்பந்தப்படி, இக்கடல் பரப்பில் மீன் போன்ற கடல்வாழ் உயிரினங்களை வேட்டையாட தடை  செய்யப்படுகிறது.
பன்னாட்டு கடல்சார் உயிரினங்கள் காப்பகம் நியுசிலாந்து மற்றும் ஐக்கிய அமெரிக்க நாடுகளால் நிர்வகிக்கப்படும். 

## இதனையும் காண்க
* தென்முனைப் பெருங்கடல்
* அண்டார்டிக்கா ஒப்பந்தம்
* அண்டார்டிகா கடல்சார் உயிரினங்கள் பாதுகாப்பு மாநாடு

## மேற்கோள்கள்

## வெளி இணைப்புகள்
*the LAST OCEAN

பகுப்பு:அண்டார்க்டிக்கா
குமரபுரம், கன்னியாகுமரி மாவட்டம்

**குமரபுரம்** என்பது ஆரல்வாய்மொழி பேரூராட்சிக்கு உட்பட்ட பகுதி ஆகும். இது முன்பு தனி ஊராட்சி ஆகவே இருந்தது. பின்பு ஆரல்வாய்மொழி பேரூராட்சியாக மாற்றப்பட்ட போது குமரபுரம் அதனுடன் இணேக்கப்பட்டது. இங்கு சுமார் 500 க்கும் மேற்பட்ட குடும்பங்களும், 2500 க்கு மேற்பட்ட மக்களும் வசிக்கின்றனர்.

## அரசு அலுவலகங்கள் மற்றும் கட்டிடங்கள்
*அரசு உயர்நிலைப் பள்ளி
*குழந்தைகள் அங்காடி நிலையம்
*கிராம நிர்வாக அலுவலகம்
*அரசு ஆரம்ப துணை சுகாதார நிலையம்
*தமிழ்நாடு  துணை மின் நிலையம்
*தமிழ்நாடு மின்சார வாரிய மின் கட்டண அலுவலகம்
*நியாய விலைக்கடை

## நிர்வாகம்

பகுப்பு:கன்னியாகுமரி மாவட்டத்திலுள்ள கிராமங்கள்
காரம்-கார்பனேட்டு வினை

**காரம்-கார்பனேட்டு வினை** *(Alkali–carbonate reaction)* என்பது கார்பனேட்டு கனிமமான தோலமைட்டு திரட்சியின் உறுதித்தன்மையை தரமிறக்கும் ஒரு வினையாக சந்தேகிக்கப்படுகிறது.
திரட்டில் இருக்கும் தோலமைட்டுப் படிகங்கள் கற்காரையின் காரத்துடன் வினைபுரிந்து, புரூசைட்டு (MgOH)2 கால்சைட்டு (CaCO3).போன்ற கனிமங்கள் உருவாதலை தூண்டுகிறது. தற்காலிகமாக இந்த வினைவழிமுறையை 1950 இல் சுவென்சன் மற்றும் கில்லோட்டு என்பவர்கள்முன்மொழிந்தனர் . இவ்வினை கீழ்கண்டவாறு எழுதப்படுகிறது.

:CaMg(CO3)2 + 2 NaOH → CaCO3 + Na2CO3 + Mg(OH)2

நீர் உறிஞ்சல் காரணமாக தோலமைட்டு நீக்கல் நிகழ்ந்தபிறகு, திரட்டின் பருமன் விரிவாக்கத்திற்கு புரூசைட்டு (Mg(OH)2), காரணமாக இருக்க முடியும் எனக் கருதப்படுகிறது. .

## மேற்கோள்கள்

# Swenson, E.G. (1957) A reactive aggregate undetected by ASTM test. ASTM Bulletin No. 226, pp.&nbsp;48–50.
# Swenson, E.G. (1957) Cement-aggregate reaction in concrete of a Canadian bridge. ASTM Proceedings, 57: 1043–1056.

## புற இணைப்புகள்
* Cement.org | Alkali-aggregate reaction

பகுப்பு:வேதி வினைகள்
பிளெய்சு கீட்டோன் தொகுப்புவினை

**பிளெய்சு கீட்டோன் தொகுப்புவினை** *(Blaise ketone synthesis)* என்பது அமிலக்குளோரைடுகளுடன் கரிமத்துத்தநாகச் சேர்மங்களை வினைபுரியச் செய்து கீட்டோன்களை வரவழைக்கும் வேதிவினையாகும். எட்மாண்டு.இ.பிளெய்சு கண்டறிந்த காரணத்தால் பிளெய்சு கீட்டோன் தொகுப்புவினை என்று அழைக்கப்படுகிறது  

.

கரிம குப்ரேட்டுகளுடனும் இவ்வினை சாத்தியமாகிறது . இவ்வினைக்கான மதிப்புரைகளும் எழுதப்பட்டன  .

## மாறுபாடுகள்

### பிளெய்சு-மாயிர் வினை

β-ஐதராக்சி அமிலக்குளோரைடுகளைப் பயன்படுத்தி β-ஐதராக்சி கீட்டோன்களைத் தயாரிக்கும் பிளெய்சு கீட்டோன் தொகுப்புவினையே பிளெய்சு-மாயிர் வினை எனப்படுகிறது. இவ்வகையான கீட்டோன்களை கந்தக அமிலத்தைப் பயன்படுத்தி α,β-நிறைவுறா கீட்டோன்களாக மாற்றமுடியும் .

## மேற்கோள்கள்
#  
#  
#  
#  
#  
#  
#  

## இவற்றையும் காண்க
*பிளெய்சு வினை

பகுப்பு:கூட்டு வினைகள்
பகுப்பு:பெயர் வினைகள்
பகுப்பு:கரிம-கரிமப் பிணைப்பு உருவாகும் வினைகள்
ஈச்சனாரி விநாயகர் கோவில்

**ஈச்சனாரி விநாயகர் கோயில்** (*Eachanari Vinayagar Temple*) தமிழ்நாட்டில் கோயம்புத்தூரருகே ஈச்சனாரியில் அமைந்துள்ள ஒரு இந்துக் கோயிலாகும். இக்கோயிலின் முதன்மைக் கடவுள் பிள்ளையார் ஆவார். கோயம்புத்தூரிலிருந்து பொள்ளாச்சி செல்லும் தேசிய நெடுஞ்சாலையோரம்  (சாலை எண் 209 - பழைய எண்ணிடல்)  கிட்டத்தட்ட 10&nbsp;கி.மீ. தொலைவில் இக்கோயில் உள்ளது.

## வரலாறு

5 அடி உயரமும் 3 அடி அகலமும் கொண்ட இக்கோயிலின் பிள்ளையார் சிலை பேரூர் பட்டீசுவரர் கோயிலில் வைப்பதற்காக மதுரையிலிருந்து வண்டியில் எடுத்துச் செல்லப்பட்டது. அப்போது இவ்விடத்தில் வண்டியின் அச்சு முறிந்து போனதாகவும், சிலையையும் அங்கிருந்து நகர்த்த முடியவில்லை என்பதாலும், அதே இடத்தில் அத்திருவுருவத்திற்கு கோயில் அமைக்கப்பட்டதாக, மரபு வரலாறு கூறுகிறது.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள பிள்ளையார் கோயில்கள்
உருவங்கள் மாறலாம்

***உருவங்கள் மாறலாம்*** 1983 ஆம் ஆண்டு வெளியான இந்திய தமிழ்த் திரைப்படமாகும். எஸ். வி. இரமணன் இயக்கத்தில் வெளியான இத்திரைப்படத்தில் ஒய். ஜி. மகேந்திரன் பிரதான பாத்திரத்தில் நடித்தார். அவருக்கு ஜோடியாக சுஹாசினி நடித்தார். சிவாஜி கணேசன், கமல்ஹாசன், ரஜினிகாந்த், ஜெய்சங்கர், வெண்ணிற ஆடை மூர்த்தி, எஸ். வி. சேகர், மனோரமா ஆகியோரிம் நடித்த இத்திரைத்திரைப்படம் நகைச்சுவை நிரம்பிய காட்சிகளைக் கொண்டதாகும்.

## திரைக்கதை
திரைக்கதை ஒய். ஜி. மகேந்திரனை மையமாக வைத்து எழுதப்பட்டுள்ளது. 
மகேந்திரன் மிகவும் கடவுள் நம்பிக்கை கொண்டவர். ஒரு நாள் அவருக்குக் கடவுள் காட்சியளிக்கிறார். சிவாஜி கணேசன் உருவத்தில் வந்த கடவுள் உலகில் நடக்கப்போகும் சில விடயங்களை மகேந்திரனுக்குச் சொல்லுகிறார். அதை மக்களுக்கு அறிவிக்கும் படி மகேந்திரனிடம் சொல்கிறார். மகேந்திரன் அதைச் சொல்ல ஆரம்பத்தில் மக்கள் ஒருவரும் நம்பவில்லை. பின்னர் அவர் சொன்னவைகள் நடக்கின்றன. அதன்பின் மக்கள் மகேந்திரனை ஒரு பெரிய ஞானி எனச் சொல்லி அவரிடம் வரத் தொடங்குகின்றனர். ஒவ்வொரு தடவையும் கடவுள் ஒவ்வொரு வடிவத்தில் வருகிறார். கமல்ஹாசனாக, ரஜினிகாந்தாக, ஜெய்சங்கராக ... இப்படி ஒவ்வொரு தடவையும் வந்து நடக்கப் போகும் விடயங்களை மகேந்திரனுக்குக் கூறுகிறார். ஒரு தடவை வந்த கடவுள் மகேந்திரனிடம் அவரின் (மகேந்திரனின்) மகன் இறக்கப் போவதாகச் சொல்லிவிடுகிறார். மகேந்திரன் கடவுளைத் திட்டத் தொடங்குகிறார். அவர் திரும்பவும் கடவுள் பக்தர் ஆகிறாரா என்பதே மீதிக்கதை.

இத்திரைப்படத்தில் சுவாரசியமான காட்சிகள்: கடவுள் நம்பிக்கையில்லாத கமல்ஹாசன் கடவுளாக வருகிறார். ராகவேந்திர பக்தரான ரஜினிகாந்த் ஸ்ரீ ராகவேந்திரர் கோவிலுக்குள்ளிருந்து வருகிறார். கடவுள் நீதி மன்றத்தில் தோன்றி தான் கடவுள் தான் என்பதை நிரூபிப்பதற்காக திடீரென மறைகிறார்.

## நடிகர்கள்
*ஒய். ஜி. மகேந்திரன்
*சுஹாசினி
*சிவாஜி கணேசன்
*கமல்ஹாசன்
*ரஜினிகாந்த்
*ஜெய்சங்கர்
*கே. ஏ. தங்கவேலு
*எஸ். வி. சேகர்
*மனோரமா
*சில்க் ஸ்மிதா
*லூஸ் மோகன்
*தேங்காய் சீனிவாசன்

## மேற்கோள்கள்

## வெளியிணைப்புகள்
*

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:சுஹாசினி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
கீவ் கரணப் புறா

thumb | வலது | கீவ் கரணப் புறா உருவம் கொண்ட உக்ரைனிய முத்திரை**கீவ் கரணப் புறா** (, **Kyivskyi svitlyi**) ஒரு ஆடம்பரப் புறா இனமாகும்.

## மஞ்சள் கீவ் கரணப் புறா

**தோற்றம்:** கீவ், உக்ரைனின் தலைநகர்.

இப்புறா வளர்ப்பாளர்கள் உக்ரைன், உருசியா, சுலோவாக்கியா மற்றும் மிக அண்மையில் போர்த்துகலிலும் காணப்படுகின்றனர். மேலும் 1 அல்லது 2 வளர்ப்பாளர்கள் பிரான்ஸிலும் காணப்படுகின்றனர், ஆனால் அவர்கள் கண்காட்சி இனத்தை மட்டுமே வளர்க்கின்றனர், கரணமடிக்கும் இனத்தை அல்ல.

## கருப்பு கீவ் கரணப் புறா

**விளக்கம்:** ஒரு பறக்கும் இனம். நடுத்தர உயரத்தில் பறந்து காரணமடிக்கக் கூடியது. நீளமான முகமும், அலகும் உடையது. இது ஒரு மெல்லிய, மென்மையான புறாவாகும். 

**அளவு**: சிறியது, ஒரு சாதாரண ஹோமிங் புறாவை விட சிறியது; 210 இருந்து 250 கிராம் வரை எடையுள்ளது;

**ஆபரணங்கள்:** ஒரு உச்ச-கொண்டையுடைய மற்றும் சிறிய இறகுகளுடன் உள்ள கால்கள் உடையது. இதன் இறக்கைகள் வால் மீது தாங்கப்பட்டுள்ளன. வால் 12 இறகுகளுடனும், ஒரு எண்ணெய் சுரப்பியுடனும் காணப்படும்.

## சிவப்பு கீவ் கரணப் புறா

**வண்ணங்கள்:** தலை, மார்பு, கழுத்து மற்றும் கால் இறகுகள் வெள்ளையாக உள்ளன. முன்தலையில் காணப்படும் புள்ளி மற்ற உடல் பாக வண்ணங்களோடு ஒத்துப் போக வேண்டும். காளை போன்ற கண்களையும், கண்களைச் சுற்றி காணப்படும் பகுதி சதை நிறத்திலும் காணப்படுகிறது.

இவை சிவப்பு, மஞ்சள், கருப்பு, நீலப்பட்டை மற்றும் மற்ற நிறங்களில் காணப்படுகின்றன ஆனால் இவை ஒரே வகையான வண்ண அடையாளங்களைக் கொண்டிருக்க வேண்டும்.

## வெளி இணைப்புகள்
* https://harepigeonlove.wordpress.com/2012/06/21/kiev-tumbler/

## மேலும் காண்க
புறா வகைகளின் பட்டியல்

## மேற்கோள்கள்

பகுப்பு:புறாக்கள்
பகுப்பு:உக்ரைனில் தோன்றிய வளர்ப்புப் புறாக்கள்
ஐரோப்பிய நாடாளுமன்றம்

thumb|பிரசெல்சிலுள்ள ஐரோப்பிய நாடாளுமன்றக் கட்டிடம்
thumb|"ஐரோப்பிய நாடாளுமன்றம்" ஐரோப்பிய ஒன்றியத்தின் அலுவல்முறை மொழிகளில் (பிரெசலில் உள்ள நாடாளுமன்றக் கட்டிடத்தில்)
**ஐரோப்பிய நாடாளுமன்றம்** (*European Parliament*, **EP**) ஐரோப்பிய ஒன்றியத்தின் நேரடியாகத் தேர்ந்தெடுக்கப்படும் நாடாளுமன்ற அமைப்பாகும். ஐரோப்பிய ஒன்றியப் பேரவை, ஐரோப்பிய அணையத்துடன் ஒருங்கிணைந்து இது ஐரோப்பிய ஒன்றியத்தின் சட்டவாக்கச் செயற்பாடுகளை  மேற்கொள்கின்றது. இந்த நாடாளுமன்றத்தில் 751 (முன்னதாக 766) நாடாளுமன்ற உறுப்பினர்கள் உள்ளனர்;  இந்திய நாடாளுமன்றத்தை அடுத்து உலகின் இரண்டாவது மிகப்பெரும் வாக்காளர்களைக் கொண்ட மக்களாட்சி அமைப்பாகவும் நாட்டு எல்லைகளைக் கடந்த மிகப் பெரிய மக்களாட்சி அமைப்பாகவும்  விளங்குகின்றது; தகுதியுடைய வாக்காளர்களின் எண்ணிக்கை 2009இல் 375&nbsp;மில்லியனாக இருந்தது.

1979ஆம் ஆண்டு முதல் ஒவ்வொரு ஐந்தாண்டுகளுக்கு ஒருமுறை பொது வாக்குரிமை மூலமாகத் தேர்ந்தெடுக்கப்படுகின்றது.  இருப்பினும்,  ஐரோப்பிய நாடாளுமன்றத்திற்கான வாக்காளர் பங்கேற்பு தொடர்ந்து குறைந்து கொண்டே வருகின்றது; 1999 முதல் இது 50%க்கும் குறைவாக இருந்து வருகின்றது. 2014ஆம் ஆண்டில் 42.54% வாக்காளர்களே வாக்களித்தனர்.

## குறிப்புகள்

## மேற்சான்றுகள்

பகுப்பு:ஐரோப்பிய ஒன்றியம்
பகுப்பு:நாடாளுமன்றங்கள்
திருநெல்வேலி வெள்ளைப் பிள்ளையார் கோவில்

**திருநெல்வேலி வெள்ளைப் பிள்ளையார் கோவில்** என்பது இலங்கை யாழ்ப்பாணம் திருநெல்வேலி செங்குந்த வீதியில் அமைந்துள்ள ஒரு பிள்ளையார் கோயில் ஆகும்.

## வரலாறு

கோவிலின் வரலாறு பற்றி பலரும் பல்வேறு விதமான கருத்துக்களை முன்வைக்கின்றனர். அதில் பலராலும் ஏற்றுக்கொள்ளப்பட்டு வந்த கருத்து இப்பொழுது  உள்ள மூல விக்கிரகமாகிய உருவ வடிவில் அமைந்த விநாயகனுக்கு அருகே வைத்து வழிபாடும் அருவுருவ வடிவமாகிய விநாயகனையே ஆரம்பத்தில் வைத்து வழிபட்டு வந்தனர் எனவும் நூற்றாண்டு காலத்துக்கு முன் இவ் ஆலய அயலைச் சேர்ந்த அடியவரொருவர் நல்லூர் இராஜதானிப் பகுதியில் தொழில் நிமித்தம் சென்ற போது வீட்டின் அருகே மூலமூர்த்தியாக உள்ள  விநாயகர் விக்கிரகம் கிடக்கக் கண்டு அதுபற்றி அவ்வீட்டாரிடம் விசாரித்த போது தாம் நிலத்தில் கிணறு வெட்டிய பொழுது கிணற்றுக்குள் இருந்து கிடைத்தது எனவும் அதை எடுத்து வைத்து வழிபட்ட்தாகவும் கூறினார்கள். எனவே பெரியவர் அவ்விக்கிரகத்தை அவர்களிடம் இருந்து பெற்றுவந்து மூலஸ்தானத்தில் வைத்து வழிபட்டு வந்தார் எனக் கூறப்படுகிறது. 

மறுபுறம் செம்மணிப்பகுதியை அண்டிய நாயன்மார் குளத்தை ஆழமாக்கும் போது கிடைத்ததாகவும் அதையே அவ்வீட்டார் வைத்திருக்க அதனைப் பெற்று வந்ததாகவும் கூறப்படுகின்றது. 

இவ் விக்கிரக அமைப்பானது நல்லூர் இராசதானி கோவிலில் ஒன்றான சட்டநாதர் ஆலய விநாயகர் உருவினை ஒத்ததாக உள்ளதால் அக்காலத்துக்குரியது என  உறுதியாக கூறப்படுகின்றது.

## பெயர்க் காரணம்
வெள்ளைப் பிள்ளையார் எனும் பெயர் காரணப் பெயராக இருக்கலாம் எனக் கருதப்படுகின்றது. வெள்ளத்துள் கிடந்தபடியால் அல்லது வெள்ளைக்கல்லினால் ஆனமையால் இப்பெயர் வந்திருக்கலாம் என கருதப்படுகின்றது.

## அமைப்பு
தற்போதைய ஆலயமானது சுந்தர விமானம்  உடைய  மூலஸ்தானம், அலங்கார மண்டபம், தாமரைத் தடாக வசந்த மண்டபம், சபா மண்டபங்கள் வைரவ மூர்த்தி ஆலயம், 25 அடி உயர மணிக் கோபுரம், 63 அடி நீள  சடையம்மா மடம், என்பன அமைக்கப்பட்டு அழகொளிரும் எழில் மிகு ஆலயமாக காட்சியளிக்கின்றது.

## பூசைகள்
இவ்  ஆலயத்தில் சுமங்கலி பூசை, நவராத்திரி பஜனை, பிள்ளையார்  கதைப் படிப்பு, கந்த, பெரியபுராணப் படிப்பு, திருவெம்பாவை, சித்திரைக்கதைப் படிப்பு என்பன சிறப்பாக நடைபெறுகின்றன

## உசாத்துணை நூல்கள்
* சின்னத்தம்பி பத்மராசா, கார்த்திகேசு சண்முகதாசன், வெள்ளைப் பிள்ளையார் கும்பாபிஷேக மலர், 2013
* திருநெல்வேலி கிழக்கு வெள்ளைப் பிள்ளையார் ஆலய மஹா கும்பாபிஷேக மலர் 2000

பகுப்பு:இலங்கையில் உள்ள பிள்ளையார் ஆலயங்கள்
பகுப்பு:யாழ்ப்பாண மாவட்டத்தில் உள்ள கோயில்கள்
கோமன் கரணப் புறா

**கோமன் கரணப் புறா** பொதுவாக **கோமோர்னெர்**, சுலோவாகியத்தில் **Komárňanský kotrmeliak** , , ஒரு ஆடம்பரப் புறா வகையாகும். இவை பல ஆண்டுகள் தேர்ந்தெடுத்த இனப்பெருக்க முறையால்  உருவாயின. இவை அமெரிக்க மற்றும் ஐரோப்பிய வகை என்று உரு வகையாகப் பிரிக்கப்பட்டுள்ளன.
கரணமடிப்பதற்காக வளர்க்கப்பட இவை தற்போது கண்காட்சிகளுக்காக மட்டுமே வளர்க்கப்படுகின்றன.

## தோற்றம்
இவை 18-19ம் நூற்றாண்டில் ஆஸ்திரியப் பேரரசில் இருந்த கோமர்னோ நகரில் (தற்கால சுலோவாகிய-ஹங்கேரி எல்லையில்) உருவாக்கப்பட்டன. இவற்றின் முன்னோர் உதுமானியத் துருக்கியரால் உதுமானியப் பேரரசின் கிழக்குப் பகுதியில் இருந்து இறக்குமதி செய்யப்பட்டன. இவை அமெரிக்காவிற்கு இலினாய்ஸைச் ஜான் ஆஸ்டலோஸ்  மற்றும் பீட்டர் மோடோலாவால் 1920ல் இறக்குமதி செய்யப்பட்டன. அமெரிக்க கோமோர்னெர் சங்கம் 1946ல் ஆரம்பிக்கப்பட்டது.

கோமோர்னெர்கள் சிறிய, மெல்லிய புறாக்களாகும். ஹோமிங் புறாக்களை விட மிகவும் சிறிய மற்றும் மென்மையானவையாகும். இவை பொதுவாக மேக்பை வண்ண வடிவத்தில் கருப்பு, நீளம், சிவப்பு, வெள்ளி, மஞ்சள் மற்றும் சாம்பல்-சிவப்பு நிறத்தில் உள்ளன. இவை திட நிறங்களிலும் இனப்பெருக்கம் செய்யப்படுகின்றன. தலையானது இரு காதுகளிலிருந்தும் தொடங்கி ரோசெட்டாவில் முடியும் கொண்டையைக் கொண்டுள்ளது.

## மேற்கோள்கள்

## மேலும் காண்க

*பர்மிங்கம் கரணப் புறா
*புறா வகைகளின் பட்டியல்

பகுப்பு:புறாக்கள்
பகுப்பு:சுலோவாக்கியாவில் தோன்றிய புறாக்கள்
சீன பறக்கும் புறா

**சீன பறக்கும் புறா** ஒரு வகைப் புறாவாகும். இவை மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்தே உருவானவையாகும். இவற்றின் அலகுக்கு மேல் காணப்படும் ஒருவித இறகு மூலம் அடையாளம் காணப்படுகிறது.  

## மேலும் காண்க
*புறா வகைகளின் பட்டியல்

## மேற்கோள்கள்

பகுப்பு:புறாக்கள்
பகுப்பு:சீனாவில் தோன்றிய புறாக்கள்
சிஸ்டோபோலிய உயர பறக்கும் புறா

**சிஸ்டோபோலிய உயர பறக்கும் புறா** ஒரு வளர்ப்புப் புறா இனமாகும். இவை பல ஆண்டுகள் தேர்ந்தெடுத்த இனப்பெருக்க முறையால்  உருவாயின. சிஸ்டோபோலிய உயர பறக்கும் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை 19ம் நூற்றாண்டில் உருசியாவின் சிஸ்டோபோல் நகரில் உருவாயின.

## மேலும் காண்க
*புறா வகைகளின் பட்டியல்

## வெளி இணைப்புகள்
http://www.mybirds.ru/groups/pigeons/hifly/chist.php

பகுப்பு:புறாக்கள்
அண்டார்டிகா கடல்சார் உயிரினங்கள் பாதுகாப்பு மாநாடு

**அண்டார்டிகா கடல்சார் உயிரினங்கள் பாதுகாப்பு மாநாடு** என அழைக்கப்படும் **அண்டார்டிகா கடல்சார் உயிரினங்கள் பாதுகாப்பு ஆனையம்** (Convention on the Conservation of Antarctic Marine Living Resources or Commission on the Conservation of Antarctic Marine Living Resources, (CCAMLR),  டிசம்பர் 1959 அண்டார்டிக்கா ஒப்பந்தத்தின் தொடர்ச்சியாக, இம்மாநாடு 1 ஆகஸ்டு 1980 அன்று தொடங்கி 7 ஏப்ரல் 1982இல், அண்டார்டிகா கடல்சார் உயிரினங்கள் பாதுக்காப்பு ஆனையம் நிறுவப்படுதில் முடிவடைந்தது.
அண்டார்டிகா கடல் பகுதியில் மாசுக்கட்டுப்பாடுகள் மேற்கொள்வது,  கடல்வாழ் உயிரினங்களின் இனப்பெருக்கத்தை வளர்ப்பதே  இம்மாநாட்டின் இலக்கு ஆகும்.

தென்முனைப் பெருங்கடலில் உலகின் மிகப்பெரிய கடல்சார் உயிரினப் பூங்காவை அமைக்கவும், கடல்சார் உயினங்களின் இனப்பெருக்கதை அதிகரிக்கவும், உணவுக்காக மீன் போன்ற கடல்சார் உயிரினங்களை பெரும் அளவில் வேட்டையாடுவதைத் தடுக்கவும் ஆனையத்தின் முக்கியப் பணியாகும். இந்த மாநாட்டில் அண்டார்டிகாவில் கடல்சார் உயிரினப்பூங்காவை அமைப்பதற்கும், அதனை நிர்வகிக்க ஆனையத்தை அமைப்பதை ஆதரித்து 14 நாடுகள் கையொப்பமிட்டத்தை ஐரோப்பிய ஒன்றியம் உட்பட 35 நாடுகள் அங்கீகாரம் அளித்துள்ளது.

## பன்னாட்டு கடல்சார் உயிரினங்கள் காப்பகம்
அண்டார்டிகா கடல்சார் உயிரினங்கள் பாதுகாப்பு மாநாட்டின் உடன்படிக்கையின் தொடர்ச்சியாக 28 அக்டோபர் 2016இல், அண்டார்டிகாவின் ரோஸ் கடலில்  5,98,000 சதுர மைல் பரப்பில்,  உலகின் மிகப்பெரிய பன்னாட்டு கடல் உயிரினங்கள் காப்பகம் அமைக்க ஐக்கிய அமெரிக்க நாடு, ஐரோப்பிய ஒன்றியம் உள்ளிட்ட 24 நாடுகள் பன்னாட்டு உடன்படிக்கை செய்து கொண்டுள்ளது. இந்த ஒப்பந்தப்படி, இக்கடல் பரப்பில் மீன் போன்ற கடல்வாழ் உயிரினங்களை வேட்டையாட தடை  செய்யப்படுகிறது. பன்னாட்டு கடல்சார் உயிரினங்கள் காப்பகம் நியுசிலாந்து மற்றும் ஐக்கிய அமெரிக்க நாடுகளால் நிர்வகிக்கப்படும்.

## இதனையும் காண்க
* ரோஸ் கடல்
* அண்டார்டிக்கா ஒப்பந்தம்
* தென்முனைப் பெருங்கடல்

## மேற்கோள்கள்

*CIA World Factbook 2003 edition

## வெளி இணைப்புகள்
***[http://www.ccamlr.org/ Convention on the Conservation of Antarctic Marine Living Resources]**
*Full text of document  
*"CCAMLR's Management of the Antarctic"  (PDF)

பகுப்பு:அண்டார்க்டிக்கா
பொன்மலை வேலாயுதசாமி கோயில்

**பொன்மலை வேலாயுதசாமி கோயில்** ,  கோயம்புத்தூருக்கு அருகே கிணத்துக்கடவிலுள்ள சிறு குன்றான பொன்மலை மீதமைந்துள்ள இந்துக் கோயிலாகும். இக்கோயிலின் முதன்மைக் கடவுள் வேலாயுதசாமி ஆவார். இக்குன்றின் அடிவாரத்தில் கிணத்துக்கடவு பேருந்து நிறுத்தம் உள்ளதால் கோவையிலிருந்து பேருந்து மூலம் இக்கோயிலுக்குச் செல்லலாம். பொன்மலை முருகன் கோயில் கிபி 15ஆம் நூற்றாண்டில் கட்டப்பட்டது.

## தல வரலாறு

ஞானப்பழத்திற்காக அம்மையப்பரிடம் கோபித்துக் கொண்டு பாலமுருகன் பழனி செல்லும் வழியில் இக்குன்றில் பாதம் பதித்தார் என்பது மரபுவழி வரலாறு. குன்றின் மேலுள்ள வேலாயுதசாமி கருவறைக்குப் பின்புறம் இரு பாதங்கள் கொண்ட ஒரு சிறு சன்னிதி உள்ளது. வேலாயுதசாமிக்கு பூசை செய்யும் முன்னர் இப்பாதங்களுக்கே முதலில் பூசை நடைபெறுகிறது. 

பல நூறு ஆண்டுகளுக்கு முன்னர் இம்மலையிலுள்ள மூலிகையைக் கொண்டு மைசூர் திவானின் காற்புண்ணை ஆற்றி இத்தலத்து இறைவன் அருள்செய்தார் என்றும், நலமடைந்த திவான் மைசூர் அரசரிடம் இறைவனின் அருள் பற்றிக் கூறியதால் அரசர் இங்கு இறைவனுக்கு இக்கோயிலைக் கட்டியதாகவும் தலவரலாறு கூறப்படுகிறது.

பொள்ளாச்சிக்கு அருகிலுள்ள புரவி பாளையம் சமீன்தார் இங்கு வழிபட்டதாகவும் மரபுவழி வரலாறு வழக்கிலுள்ளது.

## மேற்கோள்கள்
*அருள்மிகு வேலாயுதசுவாமி திருக்கோயில், தினமலர்-கோயில்கள்
*கோயில் வலைத்தளம்]

## வெளியிணைப்புகள்

பகுப்பு:கோயம்புத்தூர் மாவட்டத்திலுள்ள முருகன் கோயில்கள்
குப்தகாசி

**குப்தகாசி** *(Guptakashi)*, இந்தியாவின் உத்தரகண்ட் மாநிலத்தின், கார்வால் கோட்டத்தில், ருத்திரபிரயாக் மாவட்டத்தின் சிவாலிக் மலையில் 1319 மீட்டர் உயரத்தில் அமைந்த சிறு புனித கோயில் தலமாகும்.
குப்தகாசியில் உள்ள மிகப் பழமையான காசி விஸ்வநாதர் கோயில் மற்றும் அர்த்தநாரீஸ்வரர் கோயில் சிறப்பு பெற்றதாகும். குப்தகாசி பாண்டவர்களுடன் தொடர்புடைய ஊர்களில் ஒன்றாகும். 

நான்கு சிறு புனித தலங்கள் மற்றும் பஞ்ச கேதார தலங்களில் ஒன்றான கேதார்நாத் கோயிலுக்குச் செல்லும் வழியில் குப்தகாசி அமைந்துள்லது.

குளிர்காலத்தில் கேதார்நாத் கோயிலின் உற்சவரான சிவன் விக்கிரகத்தை, குப்தகாசியில் பாயும் மந்தாகினி ஆற்றின் எதிர் கரையில் உள்ள உக்கிமடத்தில் வைத்து பூஜை செய்வர்.

## அடையும் வழி
ரிஷிகேஷ் நகரத்திலிருந்து 178 கிலோ மீட்டர் தொலைவில் உள்ள குப்தகாசியை சாலை வழியாக அடையலாம்.

## இதனையும் காண்க
* பஞ்ச கேதார தலங்கள்
* உத்தரகண்டின் நான்கு புனித தலங்கள்
* இந்தியாவின் நான்கு புனித தலங்கள்

## மேற்கோள்கள்

## வெளி இணைப்புகள்
* View of Guptkashi Temple
* Pictures with details of each structure in the temple complex 

பகுப்பு:உத்தராகண்ட மாநில ஊர்களும் நகரங்களும்
பகுப்பு:இந்து யாத்திரைத் தலங்கள்
பகுப்பு:இந்தியாவில் உள்ள மலை வாழிடங்கள்
மர்லோன் ஜேம்ஸ்

**மர்லோன் ஜேம்ஸ்**  (Marlon James 24, நவம்பர், 1970) என்பவர் ஜமைக்கா நாட்டைச் சேர்ந்த எழுத்தாளர் மற்றும் புதின ஆசிரியர். 2015 ஆண்டுக்குரிய புக்கர் பரிசு இவருக்கு வழங்கப்பட்டது. அமெரிக்கா மினியாபோலிஸ் என்னும் நகரில் வசித்து வருகிறார்

ஜமைக்காவில் கிங்ஸ்டனில் பிறந்த மர்லோன் ஜேம்ஸ் மேற்கிந்தியத் தீவுகள் பல்கலைக் கழகத்தில் இலக்கியம் படித்துப் பட்டம் பெற்றார்.

மினசோட்டாவில் உள்ள மான்செஸ்டர் கல்லூரியில் இலக்கியம் பயிற்றுவித்து வருகிறார். "எ பிரிப் ஹிஸ்டரி ஆப் செவன் கில்லிங்ஸ்" என்ற புதினத்திற்காகப் புக்கர் பரிசு இவருக்கு வழங்கப்பட்டது. புக்கர் பரிசு மட்டுமல்லாது பிற விருதுகளும் பெற்றுள்ளார்.

## எழுதிய புதினங்கள்

ஜான் குரோஸ் டெவில் (2005)

தி புக் ஆப் நைட் விமன் (2009)

எ பிரிப் ஹிஸ்டரி ஆப் செவன் கில்லிங்ஸ் (2014) 

## மேற்கோள்

பகுப்பு:புக்கர் பரிசு பெற்றவர்கள்
பகுப்பு:1970 பிறப்புகள்
பகுப்பு:வாழும் மக்கள்
கீழை சுழல் கரணப் புறா

**கீழை சுழல் கரணப் புறா** என்பது ஒரு ஆடம்பரப் புறா இனமாகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. கீழை சுழல் கரணப் புறா மற்றும் அனைத்து வளர்ப்புப் புறாக்களும் மாடப் புறாவிலிருந்தே தோன்றியவையாகும்.

## பறக்கும் பாணி
இதன் பறக்கும் பாணியே இதன் தரக்குறியீடாகும். இவை ஒற்றை கரணம், இரட்டை கரணம் மற்றும் சுழல் கரணங்கள் அடிக்கக் கூடியவை, பறக்கும்போதே திடீரென்று திசையை மாற்றக் கூடியவை. இவை சுமார் 1000 மீ உயரம் வரை பறக்கக் கூடியவை. அதே உயரத்தில் பல மணி நேரம் பறக்கக் கூடியவை.

இவற்றின் பறக்கும் வித்தைகள் கலட்சு சுழல் கரணப் புறா மற்றும் பர்மிங்கம் சுழல் கரணப் புறா இனங்களுக்கு இணையாக உள்ளன.

## பார்வைக்கு

File:Classic Almond Bred by Zeljko Talanga.JPG|பாதாம் நிறம்
File:Oriental roller(blue bar).jpg|நீலப்பட்டை
File:Orientalischerrollerrot.jpg|சிவப்பு


## மேலும் காண்க
*புறா வகைகளின் பட்டியல்

## மேற்கோள்கள்

## வெளி இணைப்புகள்
* Talanga Loft 

பகுப்பு:புறாக்கள்